CELEX: 32014D0324
Language: hu
Date: 2014-06-03 00:00:00
Title: 2014/324/EU: A Bizottság végrehajtási határozata ( 2014. június 3. ) a 2009/28/EK és a 98/70/EK európai parlamenti és tanácsi irányelv szerinti fenntarthatósági kritériumoknak való megfelelést igazoló „Gafta Trade Assurance Scheme” rendszer elismeréséről

4.6.2014   
            
            
               HU
            
            
               Az Európai Unió Hivatalos Lapja
            
            
               L 165/53
            
         A BIZOTTSÁG VÉGREHAJTÁSI HATÁROZATA
   (2014. június 3.)
   a 2009/28/EK és a 98/70/EK európai parlamenti és tanácsi irányelv szerinti fenntarthatósági kritériumoknak való megfelelést igazoló „Gafta Trade Assurance Scheme” rendszer elismeréséről
   
      (2014/324/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről szóló, 2009. április 23-i 2009/28/EK európai parlamenti és tanácsi irányelvre (1) és különösen annak 18. cikke (6) bekezdésére,
   tekintettel a benzin és a dízelüzemanyagok minőségéről, valamint a 93/12/EGK tanácsi irányelv módosításáról szóló, 1998. október 13-i 98/70/EK európai parlamenti és tanácsi irányelvre (2) és különösen annak 7c. cikke (6) bekezdésére,
   a bioüzemanyagok és a folyékony bio-energiahordozók fenntarthatóságával foglalkozó bizottsággal való konzultációt követően,
   mivel:
   
               (1)
            
            
               A 98/70/EK és a 2009/28/EK irányelv fenntarthatósági kritériumokat határoz meg a bioüzemanyagokra vonatkozóan. A 98/70/EK irányelv 7b. és 7c. cikkében, valamint IV. mellékletében foglalt rendelkezések hasonlóak a 2009/28/EK irányelv 17. és 18. cikkében, valamint V. mellékletében foglaltakhoz.
            
         
               (2)
            
            
               A 2009/28/EK irányelv 17. cikke (1) bekezdésének a), b) és c) pontjában említett célok szempontjából figyelembe vett bioüzemanyagok és folyékony bio-energiahordozók vonatkozásában a tagállamoknak elő kell írniuk a gazdasági szereplők számára annak igazolását, hogy a 2009/28/EK irányelv 17. cikkének (2)–(5) bekezdésében meghatározott fenntarthatósági kritériumok teljesülnek.
            
         
               (3)
            
            
               Ha egy gazdasági szereplő a Bizottság által elismert önkéntes rendszer szerinti bizonyítékokkal vagy adatokkal szolgál, az elismerésről szóló bizottsági határozat által érintett mértékig a tagállamok nem kötelezhetik az adatszolgáltatót arra, hogy további bizonyítékokkal támassza alá a fenntarthatósági kritériumoknak való megfelelést.
            
         
               (4)
            
            
               A Bizottsághoz 2014. február 18-án nyújtották be a „Gafta Trade Assurance Scheme” elnevezésű, a megújulóenergia-irányelvvel való megfelelést biztosító kiegészítéssel módosított rendszer elismerésére vonatkozó kérelmet, amely megfelelően tanúsítja, hogy a bioüzemanyag-szállítmányok teljesítik a 98/70/EK irányelvben, valamint a 2009/28/EK irányelvben foglalt fenntarthatósági kritériumokat. Ez a nemzetközileg alkalmazott rendszer minden, bioüzemanyag előállítására alkalmas alapanyagra kiterjeszthető. A rendszer a mezőgazdasági alapanyagok kereskedelmi, szállítási és tárolási szakaszaira terjed ki a termelőtől az elsődleges feldolgozóig, a többi szakasz tekintetében pedig a Bizottság által elismert, egyéb önkéntes rendszerekre támaszkodik. Ebben az összefüggésben a „Gafta Trade Assurance Scheme” rendszer feladata biztosítani, hogy a Bizottság által kibocsátott azon elismerések, amelyek a „Gafta Trade Assurance Scheme”-mel együttműködő említett rendszereket érintik, az együttműködés ideje alatt érvényesek maradnak. Az elismert rendszert a 2009/28/EK irányelvvel létrehozott átláthatósági platformon elérhetővé kell tenni.
            
         
               (5)
            
            
               A „Gafta Trade Assurance Scheme” – beleértve a megújulóenergia-irányelvvel való megfelelést biztosító kiegészítést is – értékelése során megállapítást nyert, hogy abban megfelelően érvényre jut a 98/70/EK és a 2009/28/EK irányelvben foglalt valamennyi fenntarthatósági kritérium, a 98/70/EK irányelv 7b. cikkének (2) bekezdésében és a 2009/28/EK irányelv 17. cikkének (2) bekezdésében foglaltak kivételével. A rendszer azonban pontos adatokat szolgáltat a felügyeleti lánc későbbi gazdasági szereplői tekintetében szükséges elemekről, miáltal megfelel a 98/70/EK irányelv 7b. cikkének (2) bekezdésében és a 2009/28/EK irányelv 17. cikkének (2) bekezdésében foglaltaknak, továbbá a 98/70/EK irányelv 7c. cikkének (1) bekezdésében, valamint a 2009/28/EK irányelv 18. cikkének (1) bekezdésében meghatározott követelményekkel összhangban tömegmérlegmódszert alkalmaz.
            
         
               (6)
            
            
               Az értékelés során megállapítást nyert, hogy a „Gafta Trade Assurance Scheme” rendszer – beleértve a megújulóenergia-irányelvvel való megfelelést biztosító kiegészítést is – esetében teljesülnek a megbízhatóság, az átláthatóság és a független audit tekintetében támasztott megfelelő normák.
            
         
               (7)
            
            
               A „Gafta Trade Assurance Scheme” rendszer – beleértve a megújulóenergia-irányelvvel való megfelelést biztosító kiegészítést is – értékelésére az e bizottsági végrehajtási határozat elfogadásakor hatályos jogszabályok alapján került sor. A jogszabályi háttér lényeges változása esetén a Bizottság elvégzi a rendszer értékelését, hogy megállapítsa, hogy az eredeti elismerés tárgyát képező rendszerben a változtatásokat követően is megfelelően érvényre jutnak-e a fenntarthatósági kritériumok.
            
         
               (8)
            
            
               A rendszer esetleges változása esetén a Bizottság újra elvégzi annak értékelését, hogy megállapítsa, hogy továbbra is megfelelően érvényre jutnak-e az eredeti elismerés alapját képező fenntarthatósági kritériumok.
            
         
               (9)
            
            
               Az e határozatban előírt intézkedések összhangban vannak a bioüzemanyagok és a folyékony bio-energiahordozók fenntarthatóságával foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A „Gafta Trade Assurance Scheme” elnevezésű rendszer – beleértve a megújulóenergia-irányelvvel való megfelelést biztosító kiegészítést is – (a továbbiakban: a rendszer), amelynek elismerésével kapcsolatban 2014. február 18-án érkezett kérelem a Bizottsághoz, megfelelően tanúsítja, hogy a bioüzemanyag-szállítmányok teljesítik a 2009/28/EK irányelv 17. cikkének (3), (4) és (5) bekezdésében, továbbá a 98/70/EK irányelv 7b. cikkének (3), (4) és (5) bekezdésében foglalt fenntarthatósági kritériumokat.
   A rendszer nem terjed ki a 98/70/EK irányelv 7b. cikkének (2) bekezdésében és a 2009/28/EK irányelv 17. cikkének (2) bekezdésében foglaltakra, azonban a 2009/28/EK irányelv 17. cikke (2) bekezdésének és a 98/70/EK irányelv 7b. cikke (2) bekezdésének céljaira pontos adatokat alkalmaz azáltal, hogy biztosítja a felügyeleti lánc elején elhelyezkedő gazdasági szereplőktől származó valamennyi fontos információnak a felügyeleti lánc későbbi gazdasági szereplőihez való továbbítását.
   A rendszer a 98/70/EK irányelv 7c. cikkének (1) bekezdése, illetve a 2009/28/EK irányelv 18. cikkének (1) bekezdése szerinti követelményeknek való megfelelés tanúsítására alkalmazható, az elsődleges nyersanyag-feldolgozóig.
   2. cikk
   Amennyiben a rendszer tartalma e határozat elfogadását követően olyan mértékben módosul, hogy az befolyásolhatja e határozat alapját, a változásokról haladéktalanul tájékoztatni kell a Bizottságot. A Bizottság a bejelentett módosítások értékelése tükrében megállapítja, hogy a rendszerben továbbra is megfelelően érvényesülnek-e az eredeti elismerés alapját képező fenntarthatósági kritériumok.
   Ha egyértelműen bebizonyosodik, hogy a rendszerben nem érvényesülnek a határozat szempontjából döntő jelentőségű elemek, és azok súlyosan, szerkezetükben sérülnek, a Bizottság visszavonhatja e határozatát.
   3. cikk
   Ez a határozat öt évig érvényes.
   4. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2014. június 3-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 140., 2009.6.5., 16. o.
   
   
      (2)  HL L 350., 1998.12.28., 58. o.